I 1990 blev han europamester indendørs med et spring på 2,33 m, og året efter vandt han VM-sølv indendørs med 2,37 m.<ref name=iaaf /> Ved [[Sommer-OL 1992|OL 1992]] i Barcelona kom han i finalen med et spring på 2,26 m, og her kom han over 2,31 m sammen med flere andre springere. Fem springere kom alle over 2,34 m, og da ingen nåede højere op, skulle medaljerne fordeles her. Kun én af disse kom over højden i sit første forsøg og fik dermed guld: [[Javier Sotomayor]] fra Cuba. Af de øvrige springere havde svenske [[Patrik Sjöberg]] kun én nedrivning indtil da i konkurrencen, og han fik dermed sølv. Da de tre øvrige, der kom over 2,34 m (Partyka, [[Tim Forsyth]] fra Australien og [[Hollis Conway]] fra USA) alle havde to nedrivninger hidtil i konkurrencen, fik de alle tre bronze i konkurrencen.<ref>{{kilde | url = https://www.olympedia.org/results/64109 | titel = High Jump, Men | udgiver = olympedia.org | hentet = {{dato|17-9-2023}} }}</ref>
Levende_personer